**Pranešimas žiniasklaidai**

2025 liepos 3 d.

 **Pasakė, kuriuose vasaros festivaliuose ir renginiuose nepritrūks gero ryšio**

**Taip lengviau: greitasis skaitymas**

|  |
| --- |
| * **Liepą Lietuvoje vyks daugybė didelių renginių ir festivalių, pritraukiančių tūkstančius žmonių**
* **Masiniai renginiai kelia iššūkių dėl gero ryšio, nes ženkliai padidėja mobiliųjų duomenų perdavimas**
* **„Bitė“ jau sustiprino ryšį daugelyje renginių vietų ir papildomai atveš mobilią stotį į „1006 km lenktynes AURUM“**
* **Atokesnėse vietovėse, pavyzdžiui, miškuose vykstančiuose festivaliuose sustiprinti ryšį gali būti sudėtinga**
 |

**Vasarą įsibėgėja ne tik atostogų, bet ir didžiųjų renginių bei festivalių sezonas. Liepos mėnesį vasarotojus džiugins kasmet didelio susidomėjimo sulaukiančios „1006 km lenktynės AURUM“, Žagarės vyšnių festivalis, tradicinė Jūros šventė bei kiti pirmo ryškumo atlikėjų koncertai ir pasirodymai. Ekspertai įvardijo, kuriuose renginiuose netrūks ne tik garso, bet ir pramogų, rašoma pranešime žiniasklaidai.**

„Masiniams renginiams ruošiasi ne tik renginių organizatoriai, bet ir mobiliojo ryšio operatoriai. Kai į nedidelę teritoriją vienu metu susirenka dešimtys tūkstančių žmonių, itin išauga mobiliųjų duomenų perdavimas. Tai reiškia, kad įprasti ryšio bokštų pajėgumai gali neatlaikyti tokios apkrovos, tad dideliems koncertams, festivaliams bei kitiems renginiams ruošiamės iš anksto. Ne tik nuolat stipriname ryšio pajėgumus masinio susibūrimo vietose, bet ir investuojame į papildomus sprendimus – prireikus atvežame mobiliąsias stotis ryšio pastiprinimui“, – sako Modestas Ropė, „Bitės“ naujos kartos tinklų direktorius.

Kaip pavyzdį jis pateikia birželio pradžioje vykusio Justino Timberlake‘o koncertą Kaune. Eilinę dieną Dariaus ir Girėno stadione veikiantis „Bitės“ ryšio bokštas aptarnauja vos kelias dešimtis žmonių. Koncerto metu ši apkrova išaugo iki 50 tūkst. žmonių, ryšio bokštas perdavė daugiau kaip 1600 gigabaitų (GB) duomenų – net 32 tūkst. kartų daugiau nei įprastą dieną.

**Liepą – renginių anšlagas**

Jau šį savaitgalį, liepos 4–5 dienomis, Kaune vyks festivalis „Draugai marse 2025“, suburiantis geriausius elektroninės muzikos atlikėjus ir tūkstančius šokių muzikos gerbėjų. Tuo pačiu metu, liepos 4–6 dienomis Kernavėje vyks „Gyvosios archeologijos dienos“ – unikalus renginys po atviru dangumi, kviečiantis susipažinti su Lietuvos istorija, stebėti gyvas viduramžių kovas, archajiškus amatus bei pasiklausyti baltiškos muzikos.

Liepos 10 dieną Kauno Dariaus ir Girėno stadione koncertuos pasaulinė roko legenda „Guns N Roses“, o liepos 12 dieną Kėdainiuose šurmuliuos Agurkų festivalis su mugėmis, pramogomis ir Džordanos Butkutės koncertu. Tą pačią dieną, liepos 12-ąją, Naisiuose vyks šeimų festivalis „Naisių vasara“, kuriame lauks koncertai, sporto rungtys ir edukacijos visai šeimai.

Liepos viduryje, 17–20 dienomis, Žagarėje vyks Vyšnių festivalis, suburiantis tūkstančius svečių į koncertus ir edukacijas. Liepos 18–22 dienomis Nidoje vyks festivalis „Ant bangos“, kuriame susipins muzika, edukacijos bei ekologinės iniciatyvos.

Liepos 25 dieną Vingio parke Vilniuje miesto gyventojus ir svečius džiugins festivalis „Jaunas kaip Vilnius“. Paskutinį liepos savaitgalį, liepos 25–27 dienomis, Klaipėdoje tradiciškai vyks Jūros šventė, pritraukianti apie pusę milijono žmonių iš visos Lietuvos. Liepos 26 dieną Kaune vyks Aviacijos šventė su įspūdingais pasirodymais, kuriuos vainikuos Evgenyos Redko koncertas.

Planuojantys apsilankyti šiuose renginiuose gali būti ramūs dėl gero ryšio. „Bitė“, investuodama rekordinę 100 mln. eurų sumą į tinklo plėtrą, kasmet stiprina mobilųjį ryšį visoje Lietuvoje.

„Per pastaruosius kelerius metus sustiprinome ryšio bokštus daugelyje populiariausių renginių vietų. Šiuo metu gerus ryšio pajėgumus turi Vingio parkas Vilniuje, Dariaus ir Girėno stadionas Kaune. Taip pat didinome ryšio pajėgumus Klaipėdoje, Nidoje, Žagarėje, Kėdainiuose, Kernavėje ir kitose šalies vietovėse, kur vasarą vyksta dideli žmonių susibūrimai“, – sako M. Ropė.

**Stiprins ryšį su mobilia stotimi**

Ten, kur negalima užtikrinti gero mobiliojo ryšio su vietovėje veikiančiais ryšio bokštais, pasitelkiami papildomi sprendimai. Pavyzdžiui, liepos 17–19 dienomis Vilniaus Kalnų parke vyksiančiuose Jessica Shy koncertuose bus naudojama čia įrengta laikina mobili stotis, kuri įjungiama tik renginių metu.

Taip pat papildomai ryšys bus stiprinamas „1006 km lenktynėse AURUM“, kurios vyks liepos 16–19 dienomis Palangoje ir Kretingos rajone. Apie 70 tūkst. žmonių į pajūrį sutraukiančios lenktynės yra vienas didžiausių renginių, kuriam „Bitė“ papildomai atveža mobilią ryšio stotį. Pasak „Bitės“ naujos kartos tinklų direktoriaus, tokiose vietose mobilios stotys yra būtinos norint užtikrinti sklandų ryšį visiems renginio lankytojams.

„Ryšio plėtra vyksta nuolat, tačiau svarbu suprasti, kad kai kuriose vietovėse, ypač toliau nuo miestų ar miškingose teritorijose, ryšio kokybė gali būti ribota dėl infrastruktūros trūkumo. Tokiais atvejais reikia papildomų techninių sprendimų ryšio sustiprinimui. Juo labiau, kad ryšio stiprinimo poreikį lemia ir mobiliųjų duomenų naudojimo specifika. Renginių metu žmonės internetą naudoja daugiausia ne duomenų atsisiuntimui, o išsiuntimui – kelia vaizdo įrašus, nuotraukas, tiesiogiai transliuoja įspūdžius socialiniuose tinkluose, o tai sukuria itin didelį duomenų srautą“, – paaiškina „Bitės“ naujos kartos tinklų direktorius.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, Jaunius.Spakauskas@bite.lt

 